CELEX: 32013R1212
Language: bg
Date: 2013-11-26 00:00:00
Title: Регламент за изпълнение (ЕС) № 1212/2013 на Комисията от 26 ноември 2013 година относно класирането на някои стоки в Комбинираната номенклатура

28.11.2013   
            
            
               BG
            
            
               Официален вестник на Европейския съюз
            
            
               L 317/30
            
         РЕГЛАМЕНТ ЗА ИЗПЪЛНЕНИЕ (ЕС) № 1212/2013 НА КОМИСИЯТА
   от 26 ноември 2013 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди обвързващата тарифна информация, представена във връзка със стоките, посочени в настоящия регламент, която не е в съответствие с него, да може да продължи да бъде ползвана от титуляря за определен период съгласно член 12, параграф 6 от Регламент (ЕИО) № 2913/92 на Съвета (2). Продължителността на този период следва да бъде три месеца.
            
         
               (5)
            
            
               Комитетът по Митническия кодекс не е изразил становище относно позиция 1 от приложението към настоящия регламент в срока, определен от неговия председател; мерките, предвидени в позиция 2 от приложението към настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде използвана съгласно член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 ноември 2013 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Оборудване за измерване на сърдечния ритъм, състоящо се от:
                              
                                          —
                                       
                                       
                                          датчик на ударите на сърцето и безжичен предавател, вградени в поставян на гръдния кош ремък,
                                       
                                    
                                          —
                                       
                                       
                                          устройство за наблюдение на сърдечния ритъм с вграден безжичен приемник и часовник, с бутони за управление и оптично-електронен дисплей, който може да се носи на китката,
                                       
                                    
                                          —
                                       
                                       
                                          скоба за прикрепяне на устройството за наблюдение на сърдечния ритъм върху кормилото на велосипеда.
                                       
                                    Ударите на сърцето се улавят от датчика и съответните данни безжично се изпращат към устройството за наблюдение, което изчислява сърдечния ритъм (действителен, максимален или среден) и показва резултата.
                              Оборудването също така работи като часовник и хронометър.
                              
                                  (1) Вж. изображение 1.
                           
                        
               
                  9031 80 38
               
               
                  Класирането се определя от общи правила 1, 3, буква б) и 6 за тълкуване на Комбинираната номенклатура, от забележка 3 към глава 90 и от текстовете на кодове по КН 9031, 9031 80 и 9031 80 38.
                  Датчикът на ударите на сърцето и устройството за наблюдение на сърдечния ритъм имат за цел заедно да осигурят изпълнението на ясно определена функция по смисъла на забележка 3 към глава 90 във връзка с забележка 4 към раздел XVI, тъй като датчикът улавя ударите на сърцето и изпраща сигналите за обработка и визуализиране на устройството за наблюдение.
                  Оборудването е комбинирано изделие, съставено от компоненти, класирани в глава 90 (измерително или контролиращо устройство) и глава 91 (часовник). По силата на Правило 3, буква б) той следва да бъде класиран съгласно компонента, който придава основния характер на оборудването.
                  Предвид обективните характеристики на оборудването, а именно преобладаващите компоненти с функция за измерване и наблюдение на ударите на сърцето, основният характер на оборудването се определя от измервателните компоненти. Часовниковата функция на оборудването е допълваща към функцията му на измервателен апарат, тъй като апаратът за измервания въз основа на изминалото време (удари на сърцето в минута) използва часовник за съпоставяне във времето при обработката на измерването. Следователно класиране в позиция 9102 като часовник е изключено.
                  Класиране в позиция 9018 като медицински инструмент или апарат също се изключва, тъй като апаратът обикновено не се използва в медицинската професионална практика (вж. също първия параграф на Обяснителните бележки към Хармонизираната система (ОБХС) за позиция 9018).
                  При извършването на измерване по отношение на даден времеви фактор (определяне на сърдечния ритъм или ударите на сърцето в минута) не се отброява общ брой единици от какъвто и да е вид (вж. също ОБХС за позиция 9029, буква А). Следователно класирането в подпозиция 9029 10 00 като броячи на обороти, броячи на продукция, таксиметри, броячи на изминато разстояние, крачкомери и подобни броячи се изключва.
                  Определянето на сърдечния ритъм (ударите на сърцето в минута) не представлява определяне на скоростта на въртене или на линейната скорост (вж. също ОБХС за позиция 9029, буква Б). Следователно класиране в подпозиция 9029 20 като скоростомери и тахометри също се изключва.
                  Следователно оборудването трябва да бъде класирано в код по КН 9031 80 38 като други инструменти, апарати и машини за измерване или контрол, неупоменати, нито включени другаде в глава 90.
               
            
                  
                              2.
                           
                           
                              Датчик на ударите на сърцето и безжичен предавател, вградени в ремък, предназначен за носене около гръдния кош за засичане на ударите на сърцето.
                              Продуктът отчита ударите на сърцето и безжично предава съответните данни на устройство за наблюдение на сърдечния ритъм, което не е включено при представяне.
                              
                                  (1) Вж. изображение 2.
                           
                        
               
                  9031 90 85
               
               
                  Класирането се определя от разпоредбите на общи правила 1 и 6 за тълкуване на Комбинираната номенклатура, забележка 2, буква б) към глава 90 и от текста на кодове по КН 9031, 9031 90 и 9031 90 85.
                  Продуктът е подходящ за употреба изключително или главно с оборудване за измерване на ударите на сърцето от позиция 9031. Той е основен компонент за функционирането на оборудването за измерване на ударите на сърцето, тъй като последното не може да функционира без него.
                  Следователно продуктът трябва да бъде класиран в код по КН 9031 90 85 като други части от инструменти, апарати и машини за измерване или контрол, неупоменати, нито включени другаде в глава 90.
               
            
         
      
                  
                     
               
               
                  
                     
               
            
         (1)  Изображенията са само за информация.